**Kúpna zmluva č. \_\_\_\_\_\_\_\_\_\_\_\_**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej v texte tiež ako „**ObZ**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej v texte tiež ako „**zákon o verejnom obstarávaní**“)

(ďalej len „**zmluva**“)

medzi zmluvnými stranami:

**Predávajúci:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu (IBAN):

Registrácia:

Konajúci prostredníctvom:

Telefónny kontakt:

E-mail:

(ďalej v texte tiež ako „**predávajúci**“)

a

**Kupujúci:**

Názov: Hlavné mesto Slovenskej republiky Bratislava

Sídlo: Primaciálne nám. 1, 814 99 Bratislava

Štatutárny orgán: Ing. arch. Matúš Vallo, primátor

IČO: 00603481

DIČ: 2020372596

Bankové spojenie: Československá obchodná banka, a. s.

Číslo účtu (IBAN): SK 37 7500 0000 0000 2582 9413

Zastúpený:

Telefónny kontakt:

E-mail:

(ďalej v texte tiež ako „**kupujúci**“)

(predávajúci a kupujúci spolu ďalej v texte tiež ako „**zmluvné strany**“)

**Článok I.**

**Úvodné ustanovenie**

1. Táto zmluva sa uzatvára na základe výsledku zadávania zákazky prostredníctvom dynamického nákupného systému zriadeného dňa 08.06.2021, zverejneného dňa 26.04.2021 vo Vestníku verejného obstarávania č. 95/2021 pod zn. 21337 – MUT a v Úradnom vestníku Európskej únie dňa 23.04.2021 pod zn. 2021/S 079-200311.
2. Predávajúci sa zaväzuje za podmienok dohodnutých v tejto zmluve a v súťažných podkladoch verejného obstarávania počas platnosti a účinnosti zmluvy dodať pre kupujúceho tovar – bežné elektrospotrebiče, ktoré tvoria vybavenie kancelárií a spoločných kancelárskych priestorov, vrátane dopravy tovaru a vykládky tovaru na miesto určenia určené kupujúcim.

**Článok II.**

**Predmet zmluvy**

1. Predmetom tejto zmluvy je záväzok predávajúceho dodať nový tovar (ďalej v texte tiež ako „**predmet kúpy**“ alebo „**tovar**“), na miesto určené kupujúcim v požadovanom množstve. Podrobný opis a technická špecifikácia tovaru, ktorého nákup je predmetom zmluvy tvorí prílohu č. 1 tejto zmluvy.
2. Predávajúci sa zaväzuje, že za podmienok dohodnutých v zmluve kupujúcemu dodá predmet kúpy a na kupujúceho prevedie vlastníctvo k predmetu kúpy. Kupujúci sa predávajúcemu zaväzuje zaplatiť kúpnu cenu uvedenú v čl. IV ods. 4. tejto zmluvy.

**Článok III.**

**Dodacie podmienky, termín, miesto**

1. Predávajúci sa zaväzuje dodať kupujúcemu predmet kúpy najneskôr **do ... dní odo** dňa nadobudnutia účinnosti tejto zmluvy.
2. Uvedený termín dodania je možné zmeniť len po vzájomnej písomnej dohode obidvoch zmluvných strán.
3. Predávajúci je povinný predmet kúpy kupujúcemu dodať v celosti a v mieste plnenia zmluvy, ktorým je sídlo kupujúceho uvedené v záhlaví tejto zmluvy, alebo na miesto, ktoré kupujúci vopred písomne alebo elektronicky oznámi predávajúcemu. Predávajúci je povinný predmet kúpi dodať kupujúcemu len v pracovných dňoch v čase od 8:00 hod. do 15:00 hod alebo v čase, ktorý Kupujúci vopred písomne alebo elektronicky oznámi predávajúcemu.
4. Predávajúci je povinný oznámiť kupujúcemu termín dodania (konkrétny deň a hodinu) minimálne dva pracovné dni vopred.
5. Predmet zmluvy sa považuje za dodaný podpísaním protokolu o odovzdaní a prevzatí predmetu kúpy (ďalej v texte tiež ako **„preberací protokol/dodací list“**), za účasti poverených zástupcov oboch zmluvných strán na mieste, ktoré určí kupujúci.
6. Zodpovedným zástupcom kupujúceho na prevzatie predmetu kúpy a na podpísanie protokolu o prevzatí je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Zodpovedným zástupcom predávajúceho na odovzdanie predmetu kúpy a na podpísanie protokolu o odovzdaní je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Preberacie protokoly sa vyhotovia v troch origináloch, pričom jedno (1) vyhotovenie obdrží kupujúci, jedno (1) vyhotovenie obdrží predávajúci a jedno (1) vyhotovenie bude tvoriť prílohu faktúry (daňového dokladu).
7. Dopravu predmetu kúpy do miesta dodania zabezpečuje predávajúci na vlastné náklady tak, aby bola zabezpečená dostatočná ochrana.
8. V prípade omeškania predávajúceho s povinnosťou dodať predmet kúpy v termíne v zmysle bodu 1 tohto článku je kupujúci oprávnený uplatniť si voči predávajúcemu zmluvnú pokutu vo výške 1% z kúpnej ceny nedodaného tovaru za každý aj začatý deň omeškania, pričom právo kupujúceho na náhradu škody týmto nie je dotknuté.
9. Ak predávajúci nedodá kupujúcemu tovar v dohodnutej lehote podľa bodu 1 tohto článku zmluvy, takéto konanie sa považuje za podstatné porušenie zmluvných podmienok a zakladá právo kupujúceho odstúpiť od zmluvy.
10. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou, vadami nezodpovedá tovaru deklarovaného predávajúcim pri podpise tejto zmluvy.
11. Kupujúci si vyhradzuje právo vrátiť nepoškodený tovar v pôvodných obaloch do 14 dní od prevzatia tovaru ak zistí, že dodaný tovar nespĺňa ktorúkoľvek z požadovaných technických špecifikácií vyžadovaných kupujúcim alebo nespĺňa osobitné požiadavky na plnenie.
12. Kupujúci požaduje dodanie predmetu kúpy spolu so servisnou dokumentáciou, návodom na použitie (v slovenskom alebo v českom jazyku) a záručným listom.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

1. Kúpna cena za predmet kúpy uvedená v prílohe č. 2 zmluvy je stanovená v zmysle § 3 zákona č. 18/1996 Z. z. o cenách v znení neskorších predpisov, vyhlášky MF č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Zmluvné strany spoločne vyhlasujú, že kúpna cena za predmet kúpy je maximálna a predávajúci nemá právo ju jednostranne zvyšovať.
3. Kúpna cena je dohodnutá vrátane obalov, balenia, dopravy tovaru a ostatných nákladov predávajúceho v súvislosti s touto zmluvou.
4. Celková cena za dodanie predmetu kúpy je nasledovná:

Cena bez DPH ............................

DPH 20% ............................

Cena s DPH ............................

1. Kupujúci uhradí predávajúcemu kúpnu cenu po riadnom dodaní tovaru zo strany predávajúceho v zmysle Článku II ods. 1 tejto zmluvy formou bezhotovostného platobného styku, bez poskytnutia preddavku. Kúpna cena bude kupujúcim uhradená na základe predloženej faktúry vystavenej predávajúcim, s lehotou splatnosti 30 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
2. Kupujúci uhradí predávajúcemu kúpnu cenu na bankový účet predávajúceho uvedený v záhlaví tejto zmluvy.

**Článok V.**

**Záručné podmienky a zodpovednosť za vady**

1. Zmluvné strany sa dohodli, že záruka na predmet kúpy – záručná doba je 24 mesiacov a začína plynúť odo dňa dodania predmetu kúpy.
2. Zmluvné strany sa dohodli, že počas záručnej doby má predávajúci povinnosť bezplatne odstrániť vadu (chybu) predmetu zmluvy pri oprávnenej reklamácii v dohodnutom čase.
3. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa tejto zmluvy.
4. Spôsob reklamácie vád tovaru bude prebiehať písomne prostredníctvom elektronickej pošty. Emailové kontakty zmluvných strán sú uvedené v záhlaví zmluvy.

**Článok VI.**

**Ukončenie zmluvy**

1. Táto zmluva zanikne uplynutím doby, na ktorú bola uzatvorená v súlade s čl. III tejto zmluvy. Pred uplynutím tejto doby je zmluvu možné ukončiť písomnou dohodou zmluvných strán alebo písomným odstúpením kupujúceho od zmluvy.
2. V prípade zániku zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a § 351 ObZ. Predchádzajúca písomná výzva kupujúceho nie je potrebná v prípade odstúpenia od zmluvy zo strany kupujúceho podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy, ak predávajúci dodá tovar, ktorý nezodpovedá množstvu, akosti a kvalite dohodnutého v zmluve a v súťažných podkladoch. Kupujúci je oprávnený od zmluvy odstúpiť aj v prípade, ak predávajúci nedodá tovar žiadaného množstva v lehote podľa článku III ods. 1 tejto zmluvy.
5. Odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
6. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok VII.**

**Využitie subdodávateľov**

1. Predávajúci predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. Povinnosti uvedené v bodoch 1. a 2. tohto článku nie je predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny má kupujúci právo odstúpiť od zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**Článok VIII.**

**Záverečné ustanovenie**

1. Zmluva sa vyhotovuje v štyroch (4) rovnopisoch, pričom každá zmluvná strana obdrží po dva (2) rovnopisy.
2. Zmena tejto zmluvy je možná len na základe dohody oboch zmluvných strán, vo forme riadne očíslovaných písomných dodatkov.
3. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle kupujúceho v zmysle ust. § 47a ods. 1 zákona č. 40/1964 Zb. Občiansky zákonník v znení neskorších predpisov, v spojení s ust. §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
5. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
6. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.

**Prílohy:**

Príloha č. 1 Podrobný opis predmetu zákazky

Príloha č. 2 Cenová ponuka

Príloha č. 3 Zoznam subdodávateľov

Príloha č. 1 – Podrobný opis predmetu zákazky

|  |
| --- |
|  |
| **Chladnička s mrazničkou** 15 ks | Samostatne stojacaMraznička hore**Vonkajšie rozmery** - brutto V x Š x H [cm]: 143 x 55 x 58 (+/- 5 cm)**Celkový objem** - min. 210 l **Čistý objem chladničky** - min. 170 l**Čistý objem mrazničky** - min. 40 l**Energetická trieda** - min. F**Hlučnosť** - max. 42 dB**Ročná spotreba energie** - max. 221 kWh / rok LED osvetlenie**Smer otvárania dverí** - voliteľný**Akumulačná doba** - min. 14 h**Farba** - biela, strieborná, sivá, nerezová **Napätie** - 220-240 V, 50 HzNapr. ECG ERD 21444 WE, WHIRPOOL W55TM 4110 W1,LIEBHERR CTP 231 alebo ekvivalent |
| **Mikrovlnná rúra**20 ks | Samostatne stojaca**Farba** biela, strieborná, sivá, nerezová**Výkon** 700 W – 900 W**Objem** min. 20 l**Otváranie dvierok** ľavé**Priemer taniera** 24 – 26 cm**Napätie** 220-240 V, 50 Hz**Ovládanie** mechanickéNapr. BEKO MOC 20100 W, ECG MTD 2072 GSE, CONCEPT MT 2020 WH alebo ekvivalent |
| **Smart televízor 55“**1 ks | Smart TV**Uhlopriečka** max. 55´´- 58´´**Energetická trieda** min. G**Rozlíšenie** min. 4K Ultra HD**Vstavané** Wifi, BluetoothPárovanie s mobilným zariadením Apple AirPlay 2**Grafické vstupy** USB min. 2x, HDMI min. 3xLAN, digitálny optický/digitálny audio výstup, CI / CI+ slot, digitálny audio výstupUchytenie na stenu**Reproduktor** min. 20WDVB-T2/HEVC, DVB-S2,DVB-C**Napätie** 220-240 V, 50 HzNapr. Samsung QE 58Q 60T, Sony Bravia KD – 55X81J, LG 55 NANO 85P alebo ekvivalent |
| **LED stolová lampa**200 ks | **Farby svetla** studená biela, teplá biela, denná biela**Svetelný tok** 450 - 700 lm**Pracovné napätie** 12V, 1-1,5A**Materiál** ABS plast**Farba** čierna**Rozmery** výška 45 cm (+-5 cm), priemer podstavca 19 cm (+/-5 cm), rameno s LED diódami 35 cm (+-5 cm)**Napájací konektor** DC konektor**Vstupné napätie AC adaptéra** 220 - 240V, 50-60HzNapr. SOLID LED stolná lampička, IMMAX 08930L, KINGFISCHER alebo ekvivalent |
| **Kávovar**5 ks | **Typ kávovaru** automatický**Rozmery** (Š x H x V) [cm]: 23,80 – 26,00/37,50 – 48,90/39,30 – 40,70**Farba** čierna, šedá, biela**Elektrické pripojenie** 220-240 V/50 Hz**Príkon** max. 1900 W **Objem nádržky na vodu** min. 1,7 l**Tlak vody** min. 15 bar**Veľkosť zásobníka mlynčeka** min. 400 g**Počet stupňov hrubosti mletia** min.12**Výber z ponuky nápojov** ristretto, espresso, espresso lungo, cappuccino, latte, latte duo (manuálne s použitím naparovacej trysky)Príprava dvoch šálok narazDotykový farebný displejParná dýzaNastavenie množstva vodyNastavenie množstva kávyOdvápňovací systémSamočistiaci systémAutomatické vypnutieRežim úspory energieVodný filterNapr. PHILIPS SAECO XELSIS SM7685/00, DELONGHI PRIMADONNA, ECAM 650.55MS alebo ekvivalent |
| **Rýchlovarná kanvica**50 ks | **Objem** min 1,7 l**Farba** čierna, biela, krémová**Materiál** plast, nerez**Príkon** max. 1800 WPrehľadný digitálny displej5 možností nastavenia teplotyOvládanie jedným stlačením tlačidlaFunkcia udržiavania teploty po dobu 30 minút Otočná základňaAutomatické otváranie viečkaVyberateľný filterDvojitá stena ktorá udržuje teplo vo vnútriVykurovacie teleso skrytéNapr. Tefal KO851830 alebo ekvivalent |
| **Rádio**20 ks | **Rozmery** Š x V x H (cm) min: 43,5 x 17 x 27,1**Hmotnosť** max. 2,9 kg **Rozhranie** USB, výstup pre slúchadlá 3,5mmVstup 3,5 mm AUX, bluetooth**Napájanie** batériové, sieťové**Ovládanie** prenosné, klasické, bezdrôtové **Výkon** max. 12 WPočet predvolieb max. 20xŠpeciálne funkcie automatické ladenieTyp tunera FM (VKV), AM (SV/MW)Ďalšie funkcie displej, podpora MP3Napr. Philips AZ700T, Panasonic RX-D55AEG-K alebo ekvivalent |
| **Mobilná klimatizácia**15 ks | **Energetická trieda** A**Počet rýchlostí** min. 3 **Odvlhčovací výkon** min. 30 l**Chladiaci výkon min.** 12 000 BTU/h**Príkon chladenia min** 1200 W**Príkon ohrievania min.** 1000 W**Funkcie** - odvhlčovanie, ventilátor, nočný režim, kúrenie, chladenie**Hlučnosť max.** 66 dBOchladenie miestnosti 25m2Napr. SENCOR SAC MT1224CH alebo ekvivalent  |
| **Bezvreckový vysávač**2 ks | **Príkon** 600 W - 750 W**Kapacita nádoby** min.1,5 l**Akčný rádius** min. 7 m**Dĺžka prívodného kábla** min. 6 m**Farba** hnedá metalická, biela, čierna, červená, hnedá, tmavomodrá**Energetická trieda** A**Prachové emisie** A**Účinnosť vysávania kobercov** A**Účinnosť vysávania tvrdých podláh** A **Hlučnosť** max. 75 dB**Ročná spotreba energie** max. 30 kWh/rokHigh Efficiency FilterUmývateľný filterXL kovová teleskopická rúrkaParkovacia pozíciaVeľká komfortná rukoväť pre jednoduché prenášanieVeľké kolieska pre lepšiu manévrovateľnosťUniverzálna sacia hubica na všetky typy podláh, vrátane:Štrbinová hubicaKefka na nábytok na rukovätiParketová hubicaNapr. Rowenta RO8396EA , Electrolux PURE C9 PC91-4MG alebo ekvivalent |
| **Ventilátor stolový**50 ks | **Typ** stolový**Farba** biela, čierna, sivá**Hlučnosť** max. 50 dB**Príkon** 50 W**Počet rýchlostí** 3**Priemer lopatiek** 40 cm**Funkcie**: nastaviteľný uhol sklonu, automatické horizontálne otáčanie, ochrana pred prehriatímNapr. SENCOR SFE 4037WH alebo ekvivalent |
| **Ventilátor stojanový**20 ks | **Typ** stojanový**Hlučnosť** max. 50 dB**Príkon** max. 50 W**Počet rýchlostí** min. 8**Priemer lopatiek** 40 cm**Funkcie** nastaviteľný uhol sklonu, automatické horizontálne otáčanie, ochrana pred prehriatímFarba biela, čierna, siváNapr. SENCOR SFN 5200WH alebo ekvivalent |

Príloha č. 2 – Cenová ponuka

**Príloha č. 3 – Zoznam subdodávateľov**

Obchodné meno dodávateľa:

Sídlo alebo miesto podnikania dodávateľa:

IČO:

Dolu podpísaná osoba oprávnená konať za dodávateľa týmto čestne vyhlasujem, že na realizácii predmetu zákazky s názvom „**Výzva č. 2 – Bežné spotrebiče do kancelárií**“:

* sa nebudú podieľať subdodávatelia a celý predmet uskutočníme vlastnými kapacitami.
* sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| **Obchodné meno/názov/meno a priezvisko** | **Sídlo/ adresa pobytu** | **IČO/dátum narodenia** | **Predmet subdodávky** | **Plnenie v %** | **Oprávnená osoba (meno, adresa, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |

\*(ďalších doplniť podľa potreby)

V .......................... dňa ...................

 .................................................................

 podpis štatutárneho orgánu dodávateľa

alebo člena štatutárneho orgánu alebo inej oprávnenej osoby konať za dodávateľa

***Poznámka \**** *(doplniť podľa potreby)*